
Հավելված
Հաշվեքննիչ պալատի նախագահի
2025թ. դեկտեմբերի 1-ի N 352-Ա հրամանի

ՀԱՅՏԱՐԱՐՈՒԹՅՈՒՆ
Հաշվեքննիչ պալատում արտաքին մրցույթի մասին

Հաշվեքննիչ պալատը հայտարարում է արտաքին մրցույթ Աուդիտի, էթիկայի և որակի հսկողության կոմիտեների գործունեության ապահովման բաժնի ավագ աուդիտորի (ծածկագիր՝ 46ՀՊԾ-4-Ա1-1) թափուր պաշտոնը համալրելու համար։

Ինչու՞ մասնակցել՝

	Եթե կարդում եք այս հայտարարությունը, ուրեմն՝ Դուք աշխատում եք արտաքին աուդիտորական բնագավառում կամ պլանավորում եք Ձեր գործունեությունը ծավալել աուդիտորական գործունեության մեջ և այս հայտարարությունն ուղղված է հե՛նց Ձեզ։

	Հաշվեքննիչ պալատն արտաքին պետական հաշվեքննություն (աուդիտ) իրականացնող պրոֆեսիոնալ, ապաքաղաքական և հաշվեքննության ենթակա մարմիններից անկախ պետական մարմինն է։ 

	Ի՞նչ հնարավորություններ կստեղծվեն Ձեր համար կառույցին միանալու դեպքում. 
· Ձեր անմիջական ներդրումն ունենալ պետական ինստիտուտների կայացման գործում.
· շարունակաբար բարձրացնել Ձեր պրոֆեսիոնալիզմը և մշտապես կատարելագործել Ձեր անձնական հատկանիշները.
· ստանալ Հայաստանի արտաքին աուդիտի բնագավառում համանման աշխատանք կատարողներին համարժեք վարձատրություն։

	Ձեր ընտրությունն է. միանալ Հաշվեքննիչ պալատին և անձնական կապիտալի (գիտելիքի և հմտությունների) ավելացմանը զուգահեռ ջանք ներդնել հանրային կառավարումը բարեփոխելու ուղղությամբ, թե՞ շատերի նման շարունակել հատվածավորված դժգոհություններ արտահայտել պետական մարմինների գործունեության առանձին դրվագների առնչությամբ։
	
Միանալով մեզ, Դուք նաև՝

· Կմասնակցեք միջազգային հարթակներում աշխատանքներին. Հաշվեքննիչ պալատը անդամակցում է աշխարհի 195 երկրների աուդիտորական բարձրագույն մարմիններին միավորող INTOSAI միջազգային կազմակերպությանը, Եվրոպական ու Ասիական կազմակերպություններին (EUROSAI, ASOSAI), համագործակցում բազմաթիվ առաջատար երկների գործընկեր կառույցների հետ: Դուք կկարողանաք ընդգրկվել միջազգային աշխատանքային խմբերում՝ մասնակցելով աուդիտորական մասնագիտության զարգացման միջազգային նախաձեռնություններին և շարժվելով մասնագիտության արդի միտումներին համաքայլ.
· Կզարգացնեք Ձեր մասնագիտական գիտելիքներն ու հմտությունները՝ համագործակցելով փորձառու մասնագետների հետ։ Հաշվեքննիչ պալատում աշխատանքային փորձը թույլ կտա Ձեզ դառնալ որակավորված աուդիտոր: Աշխատանքի ընթացքում հաղթահարելով նոր մարտահրավերներ, Դուք կունենաք կարիերային աճի մեծ հնարավորություններ՝ ունենալով ազդեցություն հասարակական հարաբերությունների վրա, որը տեսանելի կլինի ինչպես Ձեր, այնպես էլ՝ հանրության համար:
· Կպահպանվի աշխատանք-հանգիստ հավասարակշռությունը. կարողանալու եք պահպանել աշխատանք-հանգիստ հավասարակշռությունը՝ մշտապես բարձր արտադրողական աշխատունակություն ունենալու ձգտմամբ:

Մենք փնտրում ենք մասնագետների, ովքեր ունեն ուժեղ հետազոտական և հաղորդակցության հմտություններ՝ ձևավորված տարբեր բնագավառներում, ինչպես օրինակ՝ արտաքին և ներքին աուդիտի, խորհրդատվության, գիտության, հետազոտական ու վերլուծական տարբեր այլ աշխատանքների:

Եթե Ձեզ հետաքրքրեց առաջարկը և եթե Դուք բավարարում եք սահմանված պահանջներին, ապա մենք կողջունենք Ձեր մասնակցությունը:  

Հիմնական պարտականություններ՝
· Որակի վերահսկման նպատակով իրականացնել հաշվեքննությունների փաստաթղթերը, եզրակացությունները և ընթացակարգերը վերլուծելու և գնահատելու աշխատանքները։
· Մասնակցել հաշվեքննության որակի վերահսկման և բարելավման մեխանիզմների մշակմանը, առաջարկել նոր մոտեցումներ և լուծումներ։
· Վերլուծել որակի կառավարման համակարգի նպատակի իրագործումն ապահովող գործընթացները, բացահայտել դրանց հետ կապված ռիսկերը։
· Հաշվեքննության առանձին փուլերի արդյունքների նկատմամբ իրականացնել որակի հսկողության անկախ վերանայում և ներկայացնել դիտարկումներ ու առաջարկություններ։
· Օժանդակել էթիկայի ոլորտի դիմումների և հաղորդումների նախապատրաստմանը՝ Էթիկայի կոմիտեի քննարկմանը ներկայացնելու համար։
· Իրականացնել էթիկայի կանոնների պահպանման ներքին մոնիթորինգ։
· Աջակցել էթիկական երկընտրանքների դեպքում աշխատակիցներին խորհրդատվության տրամադրման աշխատանքներին։
ՊԱՇՏՈՆԻ ԱՆՁՆԱԳՐԻՆ ԾԱՆՈԹԱՆԱԼՈՒ ՀԱՄԱՐ ՍԵՂՄԵՔ ԱՅՍՏԵՂ
Ովքե՞ր կարող են դիմել՝

Մենք փնտրում ենք մասնագետների, ովքեր՝
· համապատասխանում են «Հաշվեքննիչ պալատի մասին» օրենքի 40-րդ հոդվածի պահանջներին,
· ունեն բարձրագույն կրթություն (տնտեսագիտության, կառավարման և ֆինանսների ոլորտների մասնագիտությունները խրախուսվում են),
· հանձնել են Հայաստանի Հանրապետության օրենսդրությամբ սահմանված՝ աուդիտորի որակավորման քննությունների ծրագրի ստորև նշված առարկաներից ցանկացած չորս առարկայի գծով քննությունների բարեհաջող հանձնման փաստը հավաստող փաստաթղթերի առկայություն՝
«Ֆինանսական հաշվառման հիմունքներ»,
«Կառավարչական հաշվառում»,
«Իրավագիտության հիմունքներ և կորպորատիվ իրավունք»,
«Հայաստանի Հանրապետության հարկային օրենսդրություն»,
«Ֆինանսական կառավարում»,
«Ֆինանսական հաշվետվությունների պատրաստում»,
«Աուդիտ և հավաստիացում»
կամ ACCA-ի համարժեք առարկաների գծով որակավորման քննությունների անցողիկ միավորով հաղթահարման փաստը հավաստող փաստաթղթերի առկայություն։
· Դիմումի ներկայացման պահին ունեն՝ 
· Հաշվեքննիչ պալատում ծառայության առաջատար խմբի պաշտոնում երկու տարվա ստաժ կամ կրտսեր հաշվեքննողի առնվազն երեք տարվա ստաժ, կամ 
· միջազգային խմբի անդամ հանդիսացող և միջազգային ճանաչում ունեցող աուդիտորական կազմակերպությունում՝ աուդիտորի առնվազն երկու տարվա ստաժ կամ 
· այլ աուդիտորական կազմակերպությունում՝ աուդիտորի առնվազն երեք տարվա ստաժ:
· համակարգչային ծրագրերի, այդ թվում՝ MS Office-ի վարժ իմացություն (մասնավորապես` MS Word-ի, MS Excel-ի, MS PowerPoint-ի),
· Հայերենի բանավոր և գրավոր գերազանց իմացություն, անգլերենի իմացության B1 (Intermidiate) մակարդակ, ռուսերենի իմացությունը և միջազգային ստանդարտների փաստաթղթերի ընթերցման հմտությունը խրախուսվում է:


Գրավոր/թեստային հանձնարարությունների և հարցազրույցի անցկացման ձևաչափերի և դրանց վերաբերյալ անհրաժեշտ այլ տեղեկատվություն
	Մրցույթն անցկացվում է հետևյալ քայլերի հաջորդականությամբ՝ 
1) [bookmark: _Hlk208325773][bookmark: _Hlk209080137]գրավոր/թեստային հանձնարարություններ.
2) հարցազրույց
Մրցույթի անցկացման վերաբերյալ հավելյալ տեղեկատվության համար սեղմեք այստեղ

Մրցույթի արդյունքների ամփոփման, գնահատման թերթիկին ծանոթանալու համար սեղմեք այստեղ
Անձնային որակներ (հիմնական կոմպետենցիաներ)՝
· Որակյալ աշխատանքի իրականացման կոմպետենցիա
· Հետազոտական
· Վերլուծական
· Հաղորդակցման
· Աշխատանքի ծավալի կառավարման կոմպետենցիա
· Խմբային աշխատանք և համագործակցության կոմպետենցիա
· Առաջնորդություն և (ինքնա)զարգացում
Մանրամասն պահանջվող կոմպետենցիաներին ծանոթանալու համար սեղմեք այստեղ

Ի՞նչն ենք գնահատում մեր թիմում՝
· Հետաքրքրասիրություն և ստեղծագործական մտածողություն,
· Մոտիվացիա հանրային ծառայության միջոցով դրական փոփոխություններ բերելու,
· Ճկունություն և նախաձեռնողականություն։

Ինչպե՞ս դիմել՝
Բոլոր հետաքրքրված անձինք կարող են իրենց դիմումները և անհրաժեշտ փաստաթղթերը ներկայացնել ani.karapetyan@armsai.am էլեկտրոնային փոստի միջոցով՝ մինչև 2025 թվականի դեկտեմբերի 22-ը ներառյալ:


Մրցույթին մասնակցությունը Հայաստանի քաղաքացիների և անձամբ Ձեր կյանքը փոխելու Ձեր հնարավորությունն է:


[bookmark: _GoBack]Անհրաժեշտ փաստաթղթերը՝
1.1. Դիմում,
1.2. Անձնագրի կամ նույնականացման քարտի պատճեն,
1.3. Ինքնակենսագրություն (CV)
1.4. Մեկ լուսանկար (3x4),
1.5. Կրթությունը հավաստող փաստաթղթ(եր)ի պատճեն(ներ), այդ թվում՝ դիպլոմի միջուկը.
1.6. Որակավորման քննությունների կամ այլ մասնագիտական հավաստագրերի պատճեններ,
1.7. Այլ փաստաթղթեր, որոնք կարծում եք օգտակար կլինեն Ձեր համապատասխանությունը տվյալ պաշտոնին գնահատելու համար:

Աշխատավարձ[footnoteRef:1]՝ 823,000 ՀՀ դրամ[footnoteRef:2]։ [1:  Աշխատավարձը սահմանվում է Հաշվեքննիչ պալատի մասին օրենքի 35-րդ հոդվածի 7-րդ մասի համաձայն, մասնավորապես՝ համապատասխանեցված է ՀՀ-ում գործող՝ միջազգային խմբի անդամ հանդիսացող և միջազգային ճանաչում ունեցող աուդիտորական կազմակերպությունների (Big 10)՝ ըստ համադրելի պաշտոնների միջին վարձատրությանը:]  [2:  2026 թվականի համար, հղումը՝ https://armsai.am/sites/default/files/24L-2025.docx:] 

Աշխատավայր՝ ք. Երևան, Բաղրամյան 19:

Կոնտակտային տվյալներ
Հարցերի դեպքում կարելի է դիմել Հաշվեքննիչ պալատի
Անձնակազմի և կորպորատիվ մշակույթի բաժին 
📧 [ani.karapetyan@armsai.am]
   📞 [+374 11 888 145, +374 11 888 123]
